Departemen Pertanian (Deptan) duwéni tekad bakal ndadekake nagara Indonésia minangka produsen kopi kanthi produk kopi unggulan ing donya tahun 2025.[2] Dirjen Perkebunan Deptan, Achmad Mangga Barani ing Jakarta dina Rebo ngandharake, sanajan ambane kebon kopi Indonésia mung ana urutan nomer loro, ananging kanggo babagan produksi lan ekspor wis dumunung ing nomer papat.[2] Tumrap saiki kanthi produktivitas 792 wiji garing per hektar per taun, Indonésia isih dumunung ing ngisore Kolombia (1.220 kg/ha/taun), Brazil (1.000 kg/ha/taun) luwih manèh Vietnam (1.540 kg/ha/taun).[2] Saka amba kebon 1,30 yuta ha nalika taun 2006, kira - kira 95,9% diusahake kanthi wujud kebon duwéke rakyat, sawetara turahane 4,10% awujud kebon gedhé duwéke PTPN utawa swasta.[2] Data saka Ditjen Perkebunan nyathet kebon kopi sing diusahake Indonésia taun iku, rata – rata awujud kebon kopi Robusta kang ambane 1,30 yuta ha lan kopi Arabika kang ambane nganti tekan 177.100 ha.[2] Lantaran iku produksi kopi Indonésia bisa tekan 682.158 ton lan ekspor 413.500 ton ing taun 2006 kanthi rega 586.877 dollar AS.[2] Dene kejaba iku ing taun 2007 total produksi nasional jumlahe 686.763 ton kanthi ambane tanah 1,31 juta ha.[2] Achmad Mangga Barani ngandharake, sauntara nganti tekan taun 2025 salah sijining kuwasa kang bakal diayahi ya iku babagan nambahi ekspor utawa ningkatake nilai tambah produk kopi nasional saengga bisa duwéni daya saing ing pasar Internasional.[2] Ekspor kopi Indonésia ora mung awujud bahan mentah, ananging uga bahan olahan kanthi mutu kang diarep – arep déning konsumen saengga éntuk pakoleh rega tambahan ing njero nagara.[2] Nganti tekan 2025 pamarintah kanggo ngopeni lahan kang ambane 1,23 yuta ha kebon kopi robusta sarta ningkatake produksi dadi 865 ewu ton lan produktivitas tanduran kopi dadi 1000 kg/ha/taun.[2] Kejaba iku pamarintah uga ningkatake ekspor dadi 505.000 ton, luwih baku awujud produk hilir sarta gaji utawa pakolehe para tani kopi nambah dadi 3.000 dollar AS.[2] Dene kebon kopi Arabika diarep – arep bisa nambah ambane dadi 236 ewu ha, produksine munggah saka 81.000 ton dadi 193.000 ton lan produktivitas tandurane dadi 1200 kg/ha/taun.[2] Kejaba iku ekspore uga munggah dadi 135.000 ton.[2] Awit saka iku pamarintah siap nyengkuyung ngrembakakake piranti lan ubarampene kayata dalan, jembatan, pelabuhan, piranti transportasi, komunikasi lan sumber energi.[2]